Timisorenii au aprins lanternele la ferestre si-n balcoane in semn de solidaritate cu toti cei aflati in prima linie in lupta cu coronavirusul. TM2021: Lumina vine de la Timisoara, noi stam acasa si totul va fi bine

TIMISOARA. Moment special la Timisoara unde orasul s-a umplut de lumina solidaritatii, miercuri seara.

CITESTE SI: Timisoara va aplauda si va multumeste. Politisti, pompieri si jandarmi au luminat portile Spitalului de Boli Infectioase aducand un omagiu cadrelor medicale din prima linie a luptei cu coronavirusul. Foto si video

CITESTE SI: O inima mare ce bate de la Timisoara pentru toata tara s-a aprins la Spitalul Judetean. ‘Suntem aici pentru voi. Totul va fi bine!’

Cu lanterne ori telefoane in maini, oamenii au iesit la ferestre ori balcoane si le-au aprins – un gest menit sa transmita speranta, multumire si pretuire medicilor, asistentilor, infirmierilor, ambulantierilor, biochimistilor, pompierilor, jandarmilor, politistilor, tuturor celor care in aceste zile lupta sa salveze vieti ori sa opreasca raspandirea coronavirusului.

La initiativa Asociatiei Timisoara 2021 – Capitala Europeana a Culturii, oamenii s-au alaturat campaniei ‘Lumineaza orasul prin tine!’, menita sa dea speranta si curaj in aceasta perioada greu incercata cand toata lumea sta acasa.

Politistii, pompierii si jandarmii au mers in fata Spitalului de Boli Infectioase Victor Babes unde se da poate cea mai apriga batalie cu temutul virus. Oamenii legii au luminat portile unitatii medicale cu girofarurile autospecialelor de interventie in semn de respect pentru munca celor din spatele zidurilor si de solidaritate cu pacientii internati. Au aplaudat cadrele medicale si le-au transmis mesaje de incurajare.

VIDEO: George Stefanita

La Spitalul Judetean din Timisoara, angajatii au iesit pe platoul heliportului de la Unitatea de Primiri Urgente unde au format o inima uriasa pe care au aprins-o cu lanternele telefoanelor mobile.

‘E o inima mare, ce bate de la Timisoara pentru toata tara. Suntem aici pentru voi, voi stati acasa si totul va fi bine!‘, au transmis angajatii Spitalului Judetean din Timisoara.

Aratam lumii ca lumina vine de la Timisoara si noi stam acasa. Doar asa, totul va fi bine!, au transmis reprezentantii Asociatiei Timisoara Capitala Europeana a Culturii 2021.